Cooperative – collaborative

Samarbejde - kooperation eller kollaboration?

Publikation: Bidrag til tidsskrift/Konferencebidrag i tidsskrift /Bidrag til avis › Tidsskriftartikel › Forskning

* Jørgen Bang, Danmark
* [Christian Dalsgaard](https://pure.au.dk/portal/da/persons/christian-dalsgaard(a032a79a-9405-4ff1-8bf3-2a50865b3d01).html)
* Institut for Informations- og Medievidenskab

Med udgangspunkt i en skelnen mellem samarbejde som kooperation og kollaboration diskuteres i artiklen, hvilken form for samarbejde der egner sig bedst til læring og vidensdeling. Artiklen argumenterer for, at et kooperativt samarbejde indebærer en kognitivistisk opfattelse af læring som overførsel af viden, mens et kollaborativt samarbejde støtter en socialkonstruktivistisk opfattelse af læring som en fælles konstruktion af viden. Dernæst argumenterer artiklen for, at et kollaborativt samarbejde indebærer et højere lærings- og bevidsthedsniveau end kooperation. Endelig konkluderer artiklen, at samarbejdssystemer til støtte af kollaboration kræver et fokusskifte fra lagring og udveksling af dokumenter til støtte af de aktiviteter, hvori deltagerne i fællesskab konstruerer viden.

Denne forskel mellem kooperation og kollaboration er ifølge Dillenbourg et al. (1996) ikke et spørgsmål om, at arbejdsopgaven er distribueret eller ikke, men derimod et spørgsmål om, hvordan opgaven er delt.**I et kooperativt samarbejde inddeles opgaven ifølge Dillenbourg et al. i uafhængige delopgaver, mens opgaverne i et kollaborativt arbejde er vævet ind i hinan-den**.