**Prøven i undervisningsfaget Engelsk 1.-6./4.-10. klassetrin**

På baggrund af sin studieportfolio udformer de(n) studerende individuelt eller i gruppe 4 prøveoplæg, der til sammen dækker de 4 kompetenceområder. Prøveoplæggene udformes med en indledende problemindkredsning, der munder ud i en problemformulering, som undersøges og besvares. Oplæggene skal være rettet imod et relevant emne indenfor aldersspecialiseringen. De skrives på engelsk, har et omfang på højst 1 side og skal indeholde en litteraturliste. Til hver problemindkredsning knyttes 2 bilag:

**Terminologi:**  
’problemindkredsning’. Kolleger fra et UC ønsker, at der skal stå ’problemfelt’ i stedet.

**Krav til litteraturliste:**  
Kollega fra et UC ønskede tydelige krav til litteraturlisten.

* Et praksisnært element i tilknytning til problemindkredsningen, f.eks. undervisningsplan, undervisningsmateriale, eller lign. Omfang: maks. 2 sider.
* Eksempel på aldersspecialiseret intersprog (mundtligt, skriftligt eller multimodalt) på maks. 2 sider. Denne del skal bruges under den mundtlige delprøve, mens den kan inddrages i den skriftlige besvarelse.

**Kritik af lodtrækning:**  
Kolleger fra et UC udtrykte kritik af lodtrækning.

Der foretages to lodtrækninger blandt prøveoplæggene, som danner udgangspunkt for henholdsvis en 24-timers skriftlig hjemmeprøve og en mundtlig prøve. Det samme prøveoplæg kan ikke danne grundlag for begge delprøver. Prøveoplæggene indgår ikke i bedømmelsen.

**Bekymring ift. længde af delprøve 1**  
Kolleger fra de fleste UCer er bekymret over længdekravet til hjemmeprøven. Er skruen blevet strammet kvantitativt snarere end kvalitativt?  
Der efterspørges også tydelighed ift. genre.

**1. delprøve: Skriftlig prøve**

Resultatet af lodtrækningen meddeles den studerende ved prøvens begyndelse.

Den skriftlige delprøve er en 24-timers individuel hjemmeprøve, hvor den studerende selvstændigt og med udgangspunkt i det lodtrukne prøveoplægs problemindkredsning skriver en sammenhængende tekst på min. 6 og max. 8 normalsider på engelsk, som skal analysere, diskutere og perspektivere problemstillingen gennem inddragelse af relevant teori og prøveoplæggets praksisnære element.

**Manglende tydelighed mht. krav i delpr.1**Der blev peget på, at formuleringen ’som skal uddybe…element’ er for vag.  
🡺Forslag til ny formulering:  
’…*som skal analysere, diskutere og perspektivere problemstillingen gennem inddragelse af relevant teori og prøveoplæggets praksisnære element’.*

**2. delprøve: Mundtlig prøve**

De(n) studerende orienteres om det udtrukne prøveoplæg 24 timer før prøven. Prøven udmøntes som en samtale på engelsk, initieret af den studerende, som uddyber problemindkredsningen og analyserer intersprogseksemplet.

Den mundtlige delprøve afvikles individuelt eller som gruppeprøve efter den studerendes eget valg. Eksaminationstid: 45 minutter. Se tidsplan i studieordningens fællesdel, hvis prøven afvikles som gruppeprøve.

Den studerende skal demonstrere evne til at koble engelskfagets teori og praksis i analysen af problemindkredsningens praksisnære element. I intersprogsanalysen skal den studerende demonstrere evne til at beskrive, analysere og evaluere elevsprog med henblik på at kunne give relevant feedback, herunder demonstrere anvendelsesorienteret kendskab til metasproglige begreber knyttet til sproglig analyse samt fagtermer knyttet til den lingvistiske kompetence og tekstkompetencen. Den studerende skal demonstrere beherskelse af mundtligt engelsk til professionelt brug.

Der er knyttet følgende forudsætninger for deltagelse i prøven: Aflevering af 4 prøveoplæg i angivet form og indhold til rette tid og sted.