Fokus på sprog i perioden uge 38 - 40 (FremMedSprog2021)

Anna Bruun <annabruun@cc.au.dk>

Svar til alle|

I dag, 21:17

soga1@ucl.dk;

thth@ucl.dk;

ama@ucn.dk;

jlau@ucsyd.dk;

+14 flere

Kære professionshøjskoleundervisere

Vi er meget glade for, at I tidligere på året deltog i møde ang. udvikling af NCFF’s initiativ FremMedSprog. På mødet fik vi en masse gode input til udviklingsmuligheder, som vi efterfølgende har arbejdet videre med. Vi har med nedenstående kunnet imødekomme stort set alle jeres ønsker.

1.       **NCFF sætter fokus på sprog i perioden uge 38 - uge 40**

Fejringen af European Day of Languages (den 26. september) og initiativet FremMedSprog (uge 40) lægges i år sammen til et samlet fokus på sprog i ugerne 38 - 40.

2.       **Opfordring til at afholde en sprogdag**

Grundskoler og ungdomsuddannelser opfordres til at afholde en sprogdag i perioden uge 38 -  uge 40.

3.       **Onlineevent for grundskoler**

Fejringen af European Day of Languages strækker sig over hele uge 38 med forskellige tilbud rettet mod fortrinsvis ungdomsuddannelsesniveau. Den 24.9 afvikles selve European Day of Languages, som også vil indeholde en onlineevent for grundskoler.

4.       **Koordinatorfunktion - FremMedSprog**

For at styrke kommunikation mellem professionshøjskoler, NCFF og de studerende samt skabe endnu større tilslutning til og forankring af FremMedSprog, vil vi som noget nyt i år gerne oprette en koordinatorfunktion på de professionshøjskoler, som vil være med.

5.       **Mulighed for et internationalt perspektiv**

European Day of Languages afvikles i år under overskriften ”Sprog er en rejse”, og professionshøjskoler har i forbindelse med FremMedSprog naturligvis mulighed for at tilrettelægge tasks mv. under denne overskrift.

6.       **Idébank**

Her kommer I og jeres studerende på banen. Vi ved, at der på professionshøjskolerne udvikles et væld af gode tasks, som kan danne inspiration for andre. Vi vil meget gerne formidle, men har brug for jeres hjælp til at samle materiale. Vi har udviklet en model for formidling af et undervisningsforløb, som vi vil bede jer bruge (nærmere information følger).

Nærmere information om alt det ovenstående følger efter sommerferien. Vi beklager den sene udmelding, men Corona har også haft en indvirkning på vores arbejdsprocesser, hvilket vi håber, I har forståelse for.

**Grundkonceptet for FremMedSprog har ikke ændret sig**

På trods af de ovenstående ændringer, har grundkonceptet i FremMedSprog ikke ændret sig. Formålet er fortsat at sætte sprog i fokus som noget, der er vigtigt og interessant at beskæftige sig med og skabe nysgerrighed og positiv opmærksomhed om sprog. Vi sender derfor igen professionshøjskole- og universtitetsstuderende ud på grundskoler og ungdomsuddannelser for at lave spændende og motiverende sprogaktiviteter med udgangspunkt i task-based learning og flersprogethed, og vi har som de andre år brug for jeres hjælp til at klæde dem på til opgaven. **De nærmere informationer ang. selve FremMedSprog-initiativet sender vi i en separat mail først i august måned, som vi vil bede jer reagere på.**

Med ønsket om en dejlig sommer.

På vegne af NCFF.

Med venlig hilsen

**Anna Bruun**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Projektkoordinator | NCFF (Vest)

E-mail: [annabruun@cc.au.dk](mailto:annabruun@cc.au.dk)  
Tlf.: +45 87 16 28 79 | 93 52 20 66

Aarhus Universitet | Bygning 1481-537

Jens Chr. Skous Vej 4 | 8000 Aarhus C

#NCFF #FremMedSprog  
[Tilmeld dig NCFF’s nyhedsbrev](http://ncff.dk/aktuelt/nyhedsbrev/tilmelding-til-nyhedsbrev/)

[www.facebook.com/NCFF.dk](http://www.facebook.com/NCFF.dk)

[www.ncff.dk](http://www.ncff.dk/)