Kære alle interesserede i #FremMedSprogdagen

Nu har vi afholdt møder i både øst og vest, og vi er rigtig glade for jeres opbakning.

Som vi også talte om på møderne, ville vi vente med de helt nagelfaste rammer, til vi havde vendt dem med jer, og på baggrund af bl.a. jeres input er vi nu landet på følgende ramme:

* Aktiviteterne skal foregå i uge 40 – vi giver gerne sparring om nødvendigt.
* Aktiviteterne skal *vise* (snarere end *fortælle*), at fremmedsprog er nyttige, interessante, udfordrende, bevidsthedsudvidende, spændende, forskellige, mangeartede osv.
* Som de, der koordinerer, tildeles I ti timer som en form for grundtakst. Denne takst skal dække jeres arbejde med 0-10 studerende. Har Imere end 10 studerende, honoreres det med 15 timer.
* Aflønningen sker enten som honorarudbetaling (timesats 325 kr./time) eller som faktura fra jeres institution til den normale NCFF-takst (Se <http://ncff.dk/projekter/saadan-soeger-du/> under Budget). I vælger selv.
* De studerende får hver en NCFF-sweatshirt (som de skal have på på dagen), de får transportomkostninger dækket (vi afventer løsning), og efter uge 40 indkaldes de til en erfaringsudveksling med frokost.
* Derudover får de et certifikat for deltagelsen, hvor vi beskriver, hvad det er, de har deltaget i, og hvad vi mener, de har lært af det.
* For UC: UC’erne har selv kanaler til skoler og benytter sig af disse. NCFF formulerer et brev, som kan sendes til skoleledere
* For UNI: NCFF skriver til/informerer *gymnasie*skolerne umiddelbart efter sommerferien og beder dem melde interesse til os. Derefter retter vi henvendelse til *universiteterne* mhp. at matche studerende med gymnasieskole. Herfra tager I selv dialog med de(n) enkelte skole(r)
* NCFF kontakter, når matchning og aftaler er på plads, lokal (og national) presse mhp. omtale. Vi skal derfor, så snart I har konkrete aftaler, kontaktes med info om
  + Hvor sender I studerende hen?
  + Hvor mange hvert sted?
  + Hvilke(n) dato(er)
  + Hvad er aktiviteten?
  + Evt. Hvor mange gange gentager de aktiviteterne?
  + Med hvilke(t) sprog?