**37.1 Mål for praktik**

**1. årgang: Indblik og afprøvning**

**Den medvirkende iagttager**

Mål:

 Den studerende kan identificere og indsamle relevant viden om læreres planlægning og undervisning.

 Den studerende kan planlægge, gennemføre og evaluere mindre undervisningssekvenser og kan

redegøre for sine didaktiske overvejelser.

 Den studerende kan forstå og reflektere over sin egen rolle som lærer.

Begyndende erfaringer med at undersøge og beskrive egen og andres praksis, begyndende erfaringer med

observation, begyndende erfaringer med undersøgelse af lærerfaglige problemstillinger.

**2. årgang: Indsigt og undersøgelse**

**Den undersøgende deltager**

Mål:

 Den studerende kan, i samarbejde med andre, forholde sig undersøgende til planlægning,

gennemførelse og evaluering af undervisning.

 Den studerende kan, med baggrund i almen- og fagdidaktiske tilgange og perspektiver, indgå i

folkeskolens undervisning.

 Den studerende kan indgå i samarbejdsrelationer.

Øvelser i brug af faglige og videnskabelige metoder til undersøgelse af lærerfaglige problemstillinger.

**3. årgang: Erfaring og forståelse**

**Den reflekterende udøver**

Mål:

 Den studerende kan reflektere på et fagligt, pædagogisk og didaktisk grundlag over egne erfaringer og

kompleksiteten i lærerarbejdet.

 Den studerende kan inddrage viden fra forskellige faglige perspektiver i en vekselvirkning mellem teori

og praksis i udviklingen af professionel lærerfaglighed.

 Den studerende kan lede et undervisnings- og læringsfællesskab.

Analyse og anvendelse af teoretisk og videnskabelig viden til vurdering af teoretiske og praktiske

problemstillinger. Anvendelse af faglige og videnskabelige metoder til undersøgelse af lærerfaglige

problemstillinger.

**4. årgang: Vurdering og nytænkning**

**Den selvstændige og velbegrundende initiativtager**

Mål:

 Den studerende kan arbejde selvstændigt, ansvarligt og i samarbejde med andre om at planlægge,

gennemføre, evaluere og udvikle undervisningsforløb.

 Den studerende kan samarbejde med kolleger om at vurdere og håndtere praktiske

problemstillinger.

 Den studerende kan tage vidensbaserede og velbegrundede initiativer med henblik på udvikling af

professionel lærerfaglighed og dømmekraft.

Begrundet anvendelse af faglige og videnskabelige metoder og viden til undersøgelse og vurdering af

lærerfaglige problemstillinger mellem teori, empiri og praksis. Formidle undersøgelser af lærerfaglige

problemstillinger mhp. identifikation af nye handlemuligheder.

**På alle fire årgange arbejdes der med nedenstående dimensioner af lærerrollen:**

 Læreren som didaktiker

 Læreren som fagperson

 Læreren som leder

 Læreren som samtalepartner og retoriker

 Læreren som samarbejdspartner

 Læreren som relationsudvikler

 Læreren som kulturskaber og kulturbærer

 Læreren som undersøger og udvikler af praksis

 Læreren som myndighedsperson.

Det fremgår af det lokale regelgrundlag, hvilke dimensioner af lærerrollen der er i fokus på hver af de fire

årgange.