**Pædagogik og Almen didaktik**

Begrundet problemstilling

Studerende: Anders And Hemmingsen

Studienr.: 123850

Anslag (maks. 2400 inkl. mellemrum, eks. litteraturliste)

Kildehenvisninger og litteraturliste udarbejdes i APA 7-standard.

**Formalia fra studieordningen:**

Eksamen i faget Pædagogik og almen didaktik

Eksamen består af en skriftlig opgave og en mundtlig fremlæggelse. Omfang: 20 ECTS.

**Skriftlig opgave – ugeprøve**

*Den studerende udarbejder og afleverer forud for ugeprøven individuelt eller i gruppe fire problemstillinger*, der tilsammen demonstrerer bredden i fagets mål og indholdsområder. De fire problemstillinger begrundes pædagogisk og almen didaktisk og skal tage udgangspunkt i erfaringer med undervisning i skolen. Problemstillingerne godkendes af fagets undervisere. På baggrund af lodtrækning mellem de fire problemstillinger udarbejder den studerende en skriftlig opgave med en tidsramme på en uge.

I den skriftlige opgave undersøges den udtrukne problemstilling gennem en pædagogisk og almen didaktisk analyse. Analysen tager udgangspunkt i pædagogiske og didaktiske dilemmaer og paradokser, der knytter sig til skole, under-visning og elevers dannelse, samt forholder sig til didaktiske valg og principper for undervisning. Efterfølgende diskuteres og vurderes konkrete handleperspektiver med henblik på udvikling af egen lærerprofessionalitet. Handleperspektiverne begrundes med afsæt i teori, forskning og erfaring.

Omfang: maks. 10 normalsider. Sidetal følger gruppestørrelse.

**Mundtlig fremlæggelse**

Den studerende udfolder den skriftlige opgaves analyse, diskussion og konkrete bud på udviklings- og handlingsperspektiver. Endvidere indgår den studerende i en faglig samtale med perspektivering til fagets øvrige mål og indholds-områder med eventuel inddragelse af praksiselementer.

Den mundtlige delprøve kan afvikles individuelt eller som gruppeprøve efter den studerendes valg.

Eksaminationstid: 30 minutter. Se tidsplan, hvis prøven afvikles som gruppeprøve

|  |  |
| --- | --- |
| **Skriveskabelon** | |
| **Hvilket standpunkt argumenter du for?**  Hvad er det, der er vigtigt? | EKS: Det er vigtigt, at eleverne oplever at kunne komme til orde og ytre deres standpunkter og holdninger i undervisningen. |
| **Hvad er din begrundelse/belæg?**  Hvorfor er det vigtigt? | EKS: Det er vigtigt, at eleverne oplever at kunne komme til orde og ytre deres standpunkter og holdninger i undervisningen, fordi det er skolens opgave danne eleverne til deltagelse i et demokratisk samfund.  El.  Det er skolens opgave at danne eleverne til deltagelse i et demokratisk samfund. Derfor er det er vigtigt, at eleverne oplever at kunne komme til orde og ytre deres standpunkter og holdninger i undervisningen. |
| **Hvad kan du støtte din begrundelse med?**  Fx en lov, en undersøgelse, forskning, teori.  Husk reference! | I folkeskolelovens §1,Stk. 3. står det formuleret, at: ”Folkeskolen skal forberede eleverne til deltagelse, medansvar, rettigheder og pligter i et samfund med frihed og folkestyre. Skolens virke skal derfor være præget af åndsfrihed, ligeværd og demokrati.” (Bekendtgørelse af lov om folkeskolen. LBK nr. 1086 af 15/08/2023). |
| **Hvad er problemet/udfordringen/dilemmaet?** | Imidlertid ser det ud til, at undervisningen begrænse elevernes ytringsmuligheder, hvis læreren dominerer taletiden. |
| **Hvad kan støtte den antagelse?**  Fx en lov, en undersøgelse, forskning, teori.  Og evt. også dine egne erfaringer og oplevelser fra praktikken. | En undersøgelse af elevernes oplevelser af undervisningen i udskolingen fra 2020 peger på, at skoledagen er præget af, hvad de omtaler som ”lærersnak” eller løsning af individuelle opgaver (Danmarks Evalueringsinstitut, 2020).  Jeg har observeret noget lignende i praktikken |
| **Det er grunden til at jeg stiller følgende spørgsmål:** | Hvordan kan undervisningen tilrettelægges i overensstemmelse med folkeskolens formål om åndsfrihed? |

Nu har du alle elementerne i din begrundelser og kan skrive din tekst. Når du har skrevet din tekst, kan du slette din skabelon.

**Begrundet problemstilling**

Det er skolens opgave at danne eleverne til deltagelse i et demokratisk samfund. I folkeskole-lovens §1, Stk. 3. står det formuleret, at: ”Folkeskolen skal forberede eleverne til deltagelse, medansvar, rettigheder og pligter i et samfund med frihed og folkestyre. Skolens virke skal derfor være præget af åndsfrihed, ligeværd og demokrati.” (Bekendtgørelse af lov om folkeskolen. LBK nr. 1086 af 15/08/2023). Hvis undervisningen skal leve op til dette, må den give mulighed for at komme til orde og ytre deres standpunkter og holdninger.

*Bla, bla, bla…*

Imidlertid ser det ud til, at undervisningen begrænse elevernes ytringsmuligheder, hvis læreren dominerer taletiden. En undersøgelse af elevernes oplevelser af undervisningen i udskolingen fra 2020 peger på, at skoledagen er præget af, hvad de omtaler som ”lærersnak” eller løsning af individuelle opgaver (Danmarks Evalueringsinstitut, 2020). Fra min praktik har jeg lignende oplevelser. I mine observationer, har jeg noteret, at læreren i nogle lektioner taler helt op til 80 % af tiden. Jeg oplever også, at jeg selv kommer til at tale for meget og at det kan være vanskeligt at få alle elever inddraget i undervisningen.

*Bla, bla, bla.*

Dette er baggrunden for følgende problemstilling.

**Problemstilling:**

Hvordan kan undervisningen tilrettelægges i overensstemmelse med folkeskolens formål om åndsfrihed?

**Litteratur**

Danmarks Evalueringsinstitut. (2020). *Undervisningspraksis i udskolingen*. Danmarks Evalueringsinstitut.

Folkeskoleloven (2023). Bekendtgørelse af lov om folkeskolen. LBK nr. 1086 af 15/08/2023. Hentet 2. oktober 2023, fra https://www.retsinformation.dk/eli/lta/2023/1086