**Boost camp**

(Clara, Simone og Emma)

**Varighed:** 1 dag

**Aldersgruppe:** 13-14 år

**Fag:** dansk

**Fokus:** der vil være et fokus på grammatik og mundtlighed

**Didaktiske og pædagogisk psykologiske overvejelser:**

Der skal være et fokus på dialog. Eleverne skal blive bedre til at tale med og foran hinanden.

**Program for dagen:**

Dagen starter med fælles velkomst for alle og lærerne præsenterer dagens program. Derefter bliver eleverne delt ud i mindre grupper af ca. 4, hvor de laver en lille præsentation af sig selv. Ca. 2 min per person.

Når eleverne har præsenteret sig selv og lærerne har præsenteret dagens program, skal vi i gang med den første sociale og mundtlige øvelse.

**“Mads og monopolet” (social og mundtlig øvelse)**

Vi finder nogle dilemmaer, som eleverne skal løse ca. 7 stk.

Vi inddeler eleverne i grupper af ca. 4. Herefter får de hver nogle dilemmaer, som de skal løse. Efter de har snakket om dilemmaerne, skal eleverne vælge 1-2 dilemmaer, som de synes var bedst. Herefter samles alle grupper, hvor holdene på skift kommer op og snakker om det dilemma de har valgt. Til sidst stemmer eleverne om, hvilket dilemma der var bedst.

**Grammatik øvelse; “stafet”**

Vi inddeler eleverne i hold af 2.

Øvelsen foregår i en skolegård, eller et andet stort udeareal.

Vi laver ca. 10 poster rundt i skolegården. Ved hver post, står en sætning på et papir som skal huskes og skrives ned på et andet papir i midten af skolegården hvor læreren står. Opgaven er at huske den lange sætning og hvor eksempelvis kommaerne skal sættes mm. De må maks. løbe til samme post 2 gange for at tjekke.

Runde 2. Eleverne skal igen løbe til ca. 10 poster fordelt rundt i skolegården (eller på skolen hvis vejret er dårligt) og nu er sætningerne ikke korrekte og de skal finde fejlene eksempelvis lille begyndelsesbokstav, forkert brug af udråbstegn mm.

Det er ikke en konkurrence!

Vi slutter dagen med en kort evaluering eller hvis de har spørgsmål.