# **Gruppeopgave om Lærerens relationskompetence, skældud & Attribuering**

***Kære alle sammen***

Denne uges opgave fokuserer på de handlinger der understøtter elevernes trivsel og udvikling og klassens læringsfælleskab, så I kan styrke jeres forudsætninger for at handle relationskompetente i skolen. Opgaven tager også udgangspunkt i, hvad der sker, når man ikke møder eleverne i deres behov, men i stedet møder dem med skældud, samt hvordan vi kan bruge den narrative psykologi til at ændre vores måder at tale om og med eleverne på.

Opgaven er opdelt i flere dele og I kan vælge at forberede jer sammen eller opdele hvem der skal læse/lytte til hvad og så mødes og diskutere det hele på et studiegruppemøde, hvor I vælger en facilitator og udarbejder en udrettesagsorden, som I udfylder løbende i jeres diskussion – det er denne, I afleverer i afleveringsmappen. I kan også bruge denne opgave til den sidste aflevering, hvor I skal filme et studiegruppemøde. Hvis I vurderer at I ikke kan nå igennem det hele, kan I udvælge elementer af opgaven, I finder mest væsentligt at dykke ned i og diskutere i jeres gruppe. Jeg har uploadet et oplæg fra et tidligere hold om denne uges tema: Attribuering og skældud, som I også kan orientere jer i.



Arbejdsspørgsmålene står på næste side 🡪

God fornøjelse 😊

1. Se filmene fra filmkompagniet: <http://www.filmkompagniet.dk/relationskompetence-tre-synlige-kendetegn>
2. Redegør for de 7 betingelser for professionel relationskompetence ud fra den læste litteratur og diskuter hvordan man ser det i praksis (i filmene)
3. Læs kapitlet: ”hvordan virker skældud” og lyt til podcasten: <https://skoleborn.dk/podcast-om-derfor-skal-vi-holde-op-med-at-skaelde-ud/> og diskutér:
   1. Hvad er skældud?
   2. Hvordan oplever børn skældud?
   3. Hvilken betydning har skældud for børns trivsel og læring?
   4. Hvordan undgår man at skælde ud?
4. hvad kendetegner den narrative psykologi? Diskuter hvilken betydning vores narrativer kan have for vores relationer til eleverne i skolen og for elevernes trivsel og udvikling, herunder udvikling af deres egne narrativer og identitet.
5. Redegør for begrebet *attribuering* og afprøv følgende opgave:
   1. Anvend en person- og en situationsforklaring; lav et eksempel på en elev der foretager sig noget, og overvej, hvilke konsekvenser det kan have, om man personforklarer eller situationsforklarer i dette tilfælde.
   2. Hvordan kan der argumenteres for at en lærers negative forventninger kan få en negativ betydning for elevers læring
   3. Overvej hvordan man i praksis kan understøtte elevers lyst til at gøre sig umage, så de ikke tror at succes og fiasko bare afhænger af deres evner.